KOMISIJOS REGLAMENTAS (EB) Nr. 921/2007
2007 m. rugpjūčio 1 d.
nukrypstantis nuo Reglamento (EB) Nr. 1535/2003 nuostatų dėl Bulgarijoje ir Rumunijoje perdirbimui skirtų pomidorų sutarčių pasirašymo termino 2007-2008 prekybos metams
EUROPOS BENDRIJŲ KOMISIJA,
atsižvelgdama į Bulgarijos ir Rumunijos stojimo sutartį,
atsižvelgdama į Bulgarijos ir Rumunijos stojimo aktą, ypač į jo 41 straipsnio pirmą pastraipą,
kadangi:
(1)
Turėtų būti patvirtintos pereinamojo laikotarpio priemonės, kad Bulgarijos ir Rumunijos gamintojai ir perdirbėjai galėtų pasinaudoti 1996 m. spalio 28 d. Tarybos reglamento (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1) nuostatomis.
(2)
Pagal 2003 m. rugpjūčio 29 d. Komisijos reglamentą (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taisyklių nustatymo (2) pomidorų sutartys tarp kompetentingų institucijų patvirtintų perdirbėjų ir pripažintų arba gavusių preliminarų pripažinimą augintojų organizacijų privalo būti pasirašomos iki vasario 15 d. Turėtų būti numatyta tik 2007-2008 prekybos metais nuo sutarčių sudarymo tvarkaraščio, nustatyto Reglamente (EB) Nr. 1535/2003, leidžianti nukrypti nuostata. Kitu atveju, ir ypač pomidorų, susijusios šalys negalėtų pasinaudoti Reglamente (EB) Nr. 2201/96 numatyta pagalbos schema einamaisiais prekybos metais.
(3)
Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 1535/2003 6 straipsnio 1 dalies a punkto, 2007-2008 prekybos metais tik Bulgarijoje ir Rumunijoje sutartys dėl pomidorų tarp augintojų organizacijų, kaip apibrėžta minėto reglamento 1 straipsnio 1 dalies a punkte, ir patvirtintų perdirbėjų sudaromos iki 2007 m. liepos 31 d. ir likus ne mažiau kaip 10 dienų iki pristatymo pagal sutartis.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugpjūčio 1 d.